b'\n_START_ARTICLE_\nVetrovni str\xc5\xbeen\n_START_PARAGRAPH_\nVetrovni str\xc5\xbeeni (angle\xc5\xa1ko Jet streams) so visokohitrostni vetrovi, ki pihajo na vi\xc5\xa1ini tropopavze (pribli\xc5\xbeno 7-15 km) - med troposfero in stratosfero. Najdemo jih na Zemlji in drugih planetih.Glavni vetrovni str\xc5\xbeeni pihajo od zahoda proti vzhodu. Najhitrej\xc5\xa1i so tisti polarni na vi\xc5\xa1ini okrog 7-12 km, subtropski so malce po\xc4\x8dasnej\xc5\xa1i in imajo ve\xc4\x8djo vi\xc5\xa1ino (10-16 km). Severna in ju\xc5\xbena polobla imata vsaka po dva glavna vetrovna str\xc5\xbeena, oba pihata iz smeri zahoda._NEWLINE_Vetrovni str\xc5\xbeeni nastanejo zaradi son\xc4\x8dnega segrevanja atmosfere in rotacije Zemlje, na drugih planetih tudi zaradi notranje toplote planeta. Vetrovni str\xc5\xbeen v\xc4\x8dasih lahko spreminja obliko in smer, drugi\xc4\x8d se lo\xc4\x8di v dva toka ali pa se dva zdru\xc5\xbeita v enega._NEWLINE_Hitrost vetra v jedru vetrovnega str\xc5\xbeena je lahko tudi \xc4\x8dez 200 km/h, najve\xc4\x8dja izmerjena je bila okrog 400 km/h._NEWLINE_Vetrovne str\xc5\xbeene izkori\xc5\xa1\xc4\x8dajo reaktivna potni\xc5\xa1ka letala - visokohitrostni vetrovi zelo zmanj\xc5\xa1ajo \xc4\x8das leta na vzhodne destinacije. Blizu vetrovnih str\xc5\xbeenov se pogosto pojavi turbulenca v \xc4\x8distem zraku (clear air turbulence - CAT)._NEWLINE_Vetrovne str\xc5\xbeene bi lahko v prihodnosti uporabljali za proizvodnjo elektrike so pomo\xc4\x8djo lete\xc4\x8dih vetrnih turbin, \xc4\x8de bodo uspe\xc5\xa1no razvili tehnologijo._NEWLINE_Med 2. svetovno vojno so Japonci spu\xc5\xa1\xc4\x8dali balone z majhnimi bombami, ki jih je potem vetrovni str\xc5\xbeen nesel na vzhodno obalo ZDA, a sicer niso povzro\xc4\x8dili nobene ve\xc4\x8dje \xc5\xa1kode.'